AksaraLLM/aksara-bahasa-daerah-v1 huggingface dataset:
inggih punika préfèktur Jepang ingkang mapan wonten ing wewengkon Tohoku, pérangan lèr Pulo Honshu . Kutha krajanipun punika Aomori, Aomori.

Sajarah

Géografi 
Prefektur Aomori kalebet prefektur paling lèr ing Honshu lan madep Hokkaido nglampahi Selat Tsugaru. Prefektur Aomori winatesan kaliyan Prefektur Akita lan Prefektur Iwate ing sisih kidul. Oma, ingkang mapan wonten ing Tanjung Shimokita ing ujung barat laut awujud kapak punika titik paling lèr ing Pulo Honshu.

Kutha-kutha 
 Aomori (kutha krajan)
 Goshogawara
 Hachinohe
 Hirosaki
 Kuroishi
 Misawa
 Mutsu
 Towada
 Tsugaru

Kutha alit lan désa 
Wonten ing ngandhap punika kutha alit lan désa wonten ing saben distrik ing Prefektur Aomori.

Gabungan

Gabungan Tsugaru 
Nalika tanggal 11 Fèbruari 2005 kutha énggal kanthi nama Tsugaru kadhapuk ingkang kalebet gabungan saking kutha alit Kizukuri lan désa-désa Inagaki, Kashiwa, Morita, ugi Shariki, ingkang sedayanipun mapan wonten ing Distrik Nishitsugaru.

Pawiyaran Towada 
Ing tanggal 1 Januari 2005 kutha alit Towadako kagabung kaliyan kutha Towada.

Ékonomi 
Kados kathahipun ing wewengkon Tohoku, laladan Aomori taksih kathah indhustri tradhisional kados tetanèn, perulaman lan kehutanan.

Dhémografi 
Kathah kawula enèm saking Aomori tindak dhateng kutha ageng kados Tokyo utawi Sendai kanggé pados karemenan lan pakaryan. Kajawi punika Aomori nyathet rekor populasi paling inggil ing taun 1983.

Kabudayaan

Pariwisata 
Ing Aomori punika wonten kebon apel ingkang kawéntar sanget ing Jepang . Danau Towada, satunggaling kaldera ingkang éndah, mapan wonten ing watesan antawisipun Prefektur Akita lan Prefektur Aomori. Lepen Oirase minanka toyanipun Tlaga Towada. Wonten ugi Gunung Osore ingkang kanthi barès ateges Pegunungan Menakutkan, mapan ing celakipun Mutsu wonten Tanjung Shimokita. Pagunungan Hakkoda ing Aomori kalebet laladan hiking ingkang éndah nalika mangsa panas.

Simbol prefektur 
Simbol prefektur Aomori punika gambar peta prefektur ingkang sakedhik dipunéwahi, nedahaken makutha saking Pulo Honshu: Tanjung Tsugaru, Natsudomari lan Shimokita.

Cathetan suku

Pranala njawi 
 Situs Resmi Prefektur Aomori

Aomori
Mensa inggih punika salah satunggaling rasi lintang ingkang wonten ing langit sisih kidul, ingkang dipundamel nalika abad kaping wolulas déning astronom Prancis, Nicolas Louis de Lacaille. Lacaille sajatosipun paring nama asli rasi lintang mensa kanthi nama Mons Mensae, ingkang saking basa Latin kanggé Table Mountain ingkang papanipun caket kaliyan Cape Town, Afrika Selatan. Mensa ing basa Latin tegesipun "méja". Rasi lintang punika mapan wonten ing sisih kidul, lan kejawi rasi lintang Octans boten saged dipuntingali saking belahan langit sisih lor.

Lintang-lintang 
Rasi lintang Mensa gadhah tlatah ingkang ambanipun 153 drajat persegi lan ngewrat satunggal planit. Mensa saged dipuntingali wonten ing garis lintang ing antawisipun +4° lan-90° lan badhé katingal saé manawi dipuntingali ing jam 9 dalu ing salebeting sasi Januari. Mensa inggih kalebet satunggal saking 15 rasi lintang circumpolar ingkang wonten ing langit kidul, ingkang boten naté mapan wonten ing sak ngandhaping horison.
Mensa boten gadhah kathah lintang ingkang padhang. Déné lintang ingkang padhang piyambak inggih punika lintang alpha Mensae, ingkang gadhah magnitudo 5,09. Lintang punika iggih ngewrat pokok péranganing dwarf, inggih punika lintang tipe G ingkang komposisinipun meh sami kaliyan srengéngé, ingkang tebihipun kirang langkung 33 taun cahya saking bumi.
Lintang sanèsipun ingkang wonten ing rasi lintang Mnesa punika inggih lintang pi Mensae, inggih punika sub raksasa lan ugi kalebet lintang tipe G ingkang tebihipun 59 taun cahya. Lintang punika gadhah gas raksasa ingkang ageng, salah satunggal saking planit ingkang amba sampun naté kapanggih wonten ing rasi lintang punika, ing orbit eccentric.
Beta Mensae, inggih punika lintang ingkang padhang piyambak nomer tiga ing rasi lintang punika ingkang kalebet raksasa tipe G kanthi magnitudo 5,3.

Rasi lintang Mensa boten gadhah objek langit pérangan lebet ingkang kathah dipunmangertosi. Nanging, Mensa ngewrat péranganing Large Magellanic Cloud, satunggaling galaksi ingkang boten aturan ingkang minangga tangga tepalih saking galaksi Bimasekti. BAgeyan paling ageng sontan ing ;;Large Magellanic Cloud'' inggih ugi tangga tepalihipun saking rasi lintang Dorado.

Mensa inggih ug itaksih kalebet wonten ing kulawarga rasi lintang Lacaille, sesarengan kaliyan rasi lintang Norma, Circinus, Telescopium, Microscopium, Sculptor, Fornax, Caelum, Horologium, Octans, Reticulum, Pictor lan Antlia.
Rasi lintang sanèsipun ingkang wonten ing sak kiteripun rasi lintang Mensa inggih punika Dorado, Chamaeleon, Hydrus, Octans lan Volans.

Cathetan suku 

 
 

Rasi lintang
Laksamana Udara Soerjadi Soerjadarma () inggih punika Kepala Staf TNI Angkatan Udara saking taun 1946 dumugi taun 1962.

Nalika 1 September 1945 piyambakipun dipuntugasaken mbentuk AURI déning Présidhèn Soekarno lan dipunangkat minangka KASAU (Pisanan) nalika 9 April 1946. Nalika 18 Pebruari 1960, kejawi dados KASAU jabatanipun dipuninggilaken dados Mantri/Kastaf AURI.

Suryadi Suryadarma minangka pendiri lan Bapak AURI – boten namung gadhah peran ing ngembangaken donya dirgantara wonten ing babagan kemiliteran, nanging ugi minangka pelopor ing penerbangan komersial. Boten kumalangkung manawi dipunngendikakaken, Suryadarma sampun dadosaken dirgantara minangka péranganing gesangipun.

Biografi

Periode Pra-Kamardikan 
Suryadarma sampun pengalaman wiwit Perang Donya II. Piyambakipun minangka 1 saking 40 bumiputera ingkang katampi wonten ing Akademi Militer Walanda (KMA) ing Breda, Walanda, saderengipun PD II nalika éra Hindia Walanda. Piyambakipun katampi minangka navigator nanging Suryadarma langkung gadhah bakat dados penerbang nanging boten dipunkeparengaken amargi piyambakipun pribumi. Suryadarma gadhah segudang pengalaman kanthi kagayut wonten ing operasi-operasi udara AU Walanda, mliginipun nalika Walanda kepepet déning invasi Jepang nalika wiwitan taun 1940. Piyambakipun misuwur babagan kekendelanipun minangka navigator (minangka letnan penerbang intai) kanthi tiga pesawat pembom Glenn Martin B-10, ingkang ngebom armada Jepang ing Tarakan tanpa migunakaken fighter escort nalika tanggal 13 Pebruari 1942. Kelompokipun kasil ngebom kapal penjelajah (cruiser) Jepang, nanging lajeng dipunserang déning pesawat-pesawat Zero, saéngga namung bomber ingkang dipunpiloti Suryadarma ingkang saged kondur déné kanthi kaanan risak. Amargi jasanipun, Pamarentah Walanda nganugrahi Medals for Distinguished Service During Combat kanggé Jan Lukkien ingkang dados Komandan Skawadron éwadéné sajatosipun peran Suryadarma ageng sanget wonten ing pamendhetan kaputusan kaliyan Kapten Lukkien, Maret 1942.

Masa Pénsiun
Sasampunipun pénsiun manéka aktivitas lan karemenan dipunlaksanakaken kados ta mbeburu lan nembak, koleksi batuan mineral/mulia, nyerat, koleksi perangko, maos lan sanès-sanèsipun. Nyandhak yuswa angka 63 taun, kesehatanipun wiwit mandhap lan ngidhap gerah komplikasi liver. Nalika minggu kaping kalih Agustus 1975, Suryadarma wiwit dipunrawat wonten ing Griya Sakit Husada, Jakarta antawis satunggal minggul.

Pungkasanipun, saking kersaning Gusti Suryadarma tolar donya pukul 05.45 WIB nalika dinten Sabtu tanggal 16 Agustus 1975. Jenazahnipun lajeng dipunsemayamaken wonten ing griya duka lan ing Markas Besar TNI AU jalan Gatot Subroto. Pasareyanipun dipunlaksanakena nalika 17 Agustus pukul 13.00 WIB wonten ing Pasareyan Umum Karet, Jakarta kanthi upacara militèr kanthi Inspektur Upacara KASAU Marsekal TNI Saleh Basarah.

Cathetan suku

KASAU
Marsekal Madya TNI Purn. Omar Dhani () inggih punika Kepala Staf TNI Angkatan Udara période 1962 - 1965. Piyambakipun minangka putra saking KRT Reksonegoro, Asisten Wedana Gondangwinangun, Klaten. Taun 1956, piyambakipun pikantuk tugas sinau wonten ing Royal Air Force Staff College ing Andover, Inggris.

Masa Remaja 
Omar Dhani miwiti pendidikan wonten ing Hollandsch Inlandsche School (HIS) Klaten, Jawa Tengah taun 1937. Lajeng wonten ing SMA Negeri 1 Surakarta lan Meer Uitgebreid Lager Onderwijs (MULO) Kristen Sala taun 1940. Nalika taun 1942, Omar mlebet Algemeene Middlebare School (AMS) B wonten ing Yogyakarta.

Karier 
Beliau ndhérék sarta wonten ing sapérangan tugas operasi militèr, kados ta wonten ing PRRI ing Sumatera. Lajeng Omar Dhani dados Mantri/Kepala Staf Angkatan Udara nggantosaken Laksamana Udara Surjadi Suryadarma nalika taun 1962. Saderengipun gadhah kalungguhan pucuk wonten ing TNI Angkatan Udara minangka Marsekal, Panglima Angkatan Udara ing era Présidhèn Soekarno (1962-1965), Omar Dhani naté miwiti kariér minangka penyiar basa Inggris ing Kementerian Penerangan lan RRI Jakarta miwit taun 1946 dumugi 1947.

Kagayutan kaliyan 30 September 
Nama Omar Dhani medal wonten ing kasus pemberontakan G30S/PKI. Piyambakipun dipunadili wonten ing Sidang Mahkamah Militer Luar Biyasa (Mahmilub) lan dipunvonis hukuman mati nalika wulan Dhésèmber 1966. Nanging sasampunipun punika, sesarengan kaliyan Soebandrio, piyambakipun pikantuk grasi ingkang dipunwedalaken nalika 2 Juni 1995. Pungkasanipun, gawra saking Sri Wuryanti punika saged bébas nalika tanggal 15 Agustus 1995. Nalika taun beliau katudhuh kagayut kaliyan Prastawa G-30-S amargi Landasan Udara Halim Perdanakusumah ingkang wonten ing sangandhapipun wewengan piyambakipun dipundadosaken papan gladhen Pemuda Rakjat onderbouw PKI. Piyambakipun dipuntudhuh nglirwakaken lan maringi papan gladhén kanggé para Pemuda Rakjat lan ingkang dipuntudhuh PKI ing kawasan Halim ingkang minangka laladan kekuasaanipun nalika samanten.

Tilar Donya 
Omar Dhani tilar donya tabuh 13.55 WIB nalika dinten Jumat 24 Juli 2009 sasampunipun dipunrawat 2 dinten ing RSPAU amargi sampun sepuh. Omar Dhani dipunmangertosi gerah radang paru-paru. Jenazah kasarékaken wonten ing TPU Jeruk Purut.

Cathetan suku

Pranala NJaba 
 Omar Dani: “CIA Terlibat dan Soeharto Tangan yang Dipakai ... ”
 Laporan Khusus Dan Mereka Kini Bersaksi...

Tokoh kuminis Indonésia
Lair 1924
Simon tiyang Zelot punika salah satunggil saking 12 rasul sepindhahipun Yésus Kristus miturut cathetan Prajanjian Énggal ing Alkitab Kristen. Panjenenganipun dipunsebat ugi minangka "Simon Kananaios" (utawi "Simon tiyang Kanani"). Tapak karasulanipun boten kathah dipuntepangi lan sakedhik seratan prakawis panjenenganipun.

Nami "Simon" kathah dipunsebutaken salebetipun Injil sinoptik lan Para Rasul, ingkang saged tegesipun rasul sanèsipun, tanpa panjlasan langkung tebih.

Simon ingkang ugi dipunparingi nama Petrus déning Yésus, lan Andreas sadhèrèkipun Simon, Yakobus lan Yohanes, Filipus lan Bartolomeus, Matius lan Tomas, Yakobus anak Alfeus, lan Simon ingkang dipunsebat tiyang Zelot, Yudas anak Yakobus, lan Yudas Iskariot ingkang salajengipun dados pengkhianat. (Lukas 6:14-16)

Kanggé mbèntenaken piyambakipun kaliyan Simon Petrus, panjenenganipun dipunsebat Kananious utawi Kananites (; ) lan salebetipun dhaftar rasul ing , dipunambali ing . Tembung "Zelot" dipunturunaken saking basa Ibrani, qana, ingkang tegesipun "tiyang ingkang tekun" (basa Inggris: "The Zealous"). Tembung Zelot piyambak ugi saged ateges kitha Kana utawi laladan Kanaan.

Robert Eisenman (Eisenman 1997 kaca 33-34) nedahaken Zelot punika nama satunggiling golongan.

Salebetipun Prajanjian Énggal, Simon tiyang Zelot boten naté dipuntepangi minangka Simon sedhèrèkipun Yésus ingkang kaserat ing Injil Markus 6:3. Miturut Catholic Encyclopedia Simon ing périkop punika inggih punika Simeon saking Yerusalem ingkang dipuntepangi minangka biskop Yerusalem kaping kalih.

Réferènsi 
 Eisenman, Robert. 1997. James the Brother of Jesus: The Key to Unlocking the Secrets of Early Christianity and the Dead Sea Scrolls. (Viking Penguin)

Pranala njawi 
 All appearances of "Simon" in the New Testament
 Legenda Aurea: Lives of Saints Simon and Jude
 Catholic Encyclopedia article on St. Simon the Apostle

Rasul Yesus
Artikel mawa basa krama
inggih punika prefektur Jepang ingkang mapan wonten ing laladan Tokyo-Yokohama, Pulo Honshu, Jepang . Kutha krajanipun punika kutha Chiba. Prefektur Chiba jumeneng nalika tanggal 15 Juni 1873 kanthi gabungan antawisipun Prefektur Kisarazu lan Prefektur Inba. Penduduk Chiba punika salah satunggal ingkang paling sugih ing Jepang. PDB per kapita punika ¥3,1 juta (kirang langkung Rp 270 juta), paling ageng angka gangsal ing Jepang. Tokyo Disney Resort ingkang kapérang dados Disneyland Tokyo lan DisneySea Tokyo mapan wonten ing Urayasu celak kaliyan watesing sisih kilèn prefektur.

Kutha

Distrik

Cathetan suku

Pranala njawi 
 Situs resmi 

Chiba
Ambrosius Blarer (kadhang Ambrosius Blaurer), (4 April 1492 - 6 Dhésèmber 1564) ya iku pawongan reformator kang duwé prabawa ing Jerman lor lan Switserlan Wétan Laut.

Latar Belakang 
Ambrosius Blarer lair 1492 ing kulawarga kondhang Konstanz. Déwéké sianu téyologi ing Tübingen ing ngendi dhèwèké ketemu karo Philip Melanchthon kang banjur dadi kancané seumur uripé. Sawisé éntuk gelar master, dhèwèké lumebu biara Benediktin Alpirsbach Abbey.

Liwat surat-suratané karo Philip Melanchthon lan kakangné Thomas Blarer, pawongan mahasiswa ing Wittenberg antarané 1520 lan 1523, Ambrosius Blarer éntuké informasi kanti apik babagan ajaran Luther lan wiwit nyebaraké dhéwé ing antarané sadulur-seduluré. Hal iki nyebapaké konflik antarané dhèwèké lan duwurané lan ing taun 1522 Blarer lumayu saka biara. Déwéké nemu perlindungan ing kutha kelahirané ya iku Constance, kang wis siyap sajeroning prosès kanggo direformasi saéngga dhèwèké ora perlu perlu wedi babagan konsekuensi nglanggar ikraré. Sanajan mangkono dhèwèké tetep nganggo pakaian keagamaané.

Reformasi Konstanz 
Nalika Fèbruari 1525, Blarer wiwit khotbah ing Konstanz lan dhèwèké dadi tokoh baku Reformasi ing kono. Karo ponakané lan co-pembaharuné, Johannes Zwick lan sadulur-seduluré, Konrad Zwick lan Thomas Blarer, kang wujud anggota dewan kutha (Thomas bnjur dadi wali kutha), Blarer duwé semangat kang diprabawai déning tim kang efektif kanggo nerusaké reformasi.

Para Peformator Konstanz idealis banget, dhèwèké ngarep-ngarep kanggo ngresiki kutha saka sekabéhané dosa lan kejahatan. Nalika 1526, disahké salah siji ukum moral kang ora ngentukaké jogdé-jogetan, ombén-ombénan, ngumpat, zinah, lan sakpnunggalé. Njejegaké ukum kabukti angèl ing awalé, nganti strategi anyr diwanuhaké nalika taun 1531; awéy wektu iku sekabéhané warga nagara kudu saling aktif dadi penjaga moral, nglaporaké saben pelanggaran ukum marang dewan. Hal iki ngilangaké bahaya jèngkèlé rakyat marang aturan-aturan kang arep diarahaké marang sak wong, sarta bahaya saka sistematis tumrap kanca lan kulawarga.
Keistimewaan liya saka Reformasi Constance ya iku kecintaan dhèwèké marang musik. Ambrosius nulis akèh lagu pendhidhikan lan religius kang dinyanyèkaké minangka péranganing liturgi. Pira-pir laguné isih bisa tinemu ing buku Himne Injili ing Switserlan.

Korespondensi dan prabawanya 
Kaya Martin Bucer saka Strasbourg, téyologi Blarer diprabawai banget déning Zwingli lan Luther. Déwéké nyoba golèk posisi kang bisa ditampa déning kaloro pihak, kang mligi nyebapaké pangecualiané saka kaloro golongan. Nalika 1530, Konstance nandatangani Pengakuan Tetrapolitan, mitra "Zwingli" tumrap Pengakuan Augsburg, kang ora ditampa déning Lutheran utawa Zwinglian. Pengakuan Tetrapolitan uga ditandatangani déning Strasbourg (Bucer dadi penulisé) lan déning Memmingen lan Ulm, kaloro kutha ing ngendi Blarer dadi reformator utama.

Ambrosius Blarer terus ngambakaké jaringan korespondensi ing akèh reformis. Kang paling kondhang antarané dèwèké kalebu: Philip Melanchthon, Ulrich Zwingli, John Calvin, Martin Bucer, Heinrich Bullinger, Andreas Karlstadt lan Johannes Oecolampadius.

Cathetan sikil

Tokoh reformasi Protèstan
Teolog Switserlan
Santo Yudas sang Rasul inggih punika salah satunggil saking kalihwelas rasul Yésus Kristus. Salebetipun Alkitab dipuncathet kanthi nama "Yudas anak Yakobus" utawi "Yudas bin Yakobus". Panjenenganipun dipuntepangi kanthi nama sanèsipun Tadeus, utawi Yudas Tadeus. Wonten ingkang nyamiaken kaliyan Yudas (sadhèrèkipun Yesus), panyerat Serat Yudas, nanging cetha bènten tiyang kaliyan Yudas Iskariot, salah satunggil saking kalihwelas rasul sanèsipun, amargi wonten cathetan prakawis "Yudas, ingkang sanès Iskariot".

Réferènsi

Pranala njawi 
 Santo Simon dan Santo Yudas
 Kisah Thaddeus

Rasul Yesus
Artikel mawa basa krama
Masjid Hassan II inggih punika minangka namaning masjid ingkang dumunung wonten ing wewengkon Casablanca, Maroko. Masjid punika wiwit dipunyasa rikala taun 1980, dipundesain déning arsitèk saking nagara Perancis Michel Pinseau lan dipunbangung déning Bouygues. Masjid punika dipunsebut-sebut minangka masjid ingkang paling ageng angka 2 ing donya sasampunipun Masjidil Karam wonten ing wewengkon Kota Mekah. Masjid punika gadhah minaret ingkang paling inggil wonten ing donya kanthi inggil antawis 210 mèter (689 kaki) lan gadhah kapasitas 25.000 tiyang. Katambah malih kaliyan pelataran ingkang saged nampung kinten-kinten dumugi angka 80 èwu jemaah.

Pengerjaan 
Masjid Hassan II dipunyasa rikala taun 1986-1993 saperlu mèngeti ambal warsa mendhiang Raja Maroko Hassan II. Masjid Hassan II dipunyasa mèpèt ing arah samodra Atlantik saéngga damel katingal kados masjid ingkang wonten ing satengahing laut kados déné sawijining masjid ingkang saestu ing nginggil toya laut. Boten lepat manawi salajengipun masjid punika pikantuk jejuluk minangka "masjid terapung ingkang paling ageng ing donya". Masjid megah punika sapunika dados pralambanging kutha Casablanca.

Teknologi ingkang ingkang kaaplikasikaken wonten ing masjid megah punika kanthi mumpangataken tèknologi cahya laser saperlu pencahayaan lan maringi kaendahan piyambak wonten ing wayah ndalu, panganggonan pemanas lantè saperlu ngontrol temperatur ruangan masjid lumantar lantenipun nalika suhu asrep, penggunaan lawang elektrik, rancangan atap ingkang saged dipunbikak lan tutup kanthi migunakaken tèknologi mutakhir lan sapérangan lantè masjid migunakaken kaca kandel saéngga mungkinaken jemaah sami ningali samudera Atlantik ingkang nyapu wewatunan ing sangandhaping masjid.

Kajawi punika, masjid punika ugi kanthi jangkep gadhah ukuran ingkang ageng sanget kaliyan dekorasi interior ruang salat ingkang ngremenaken, kanthi ukiran tangan para pengukir ingkang panci sampun profésional wonten ing bidangipun, katambah kaliyan dekorasi kasil cetakan semen. Sawijining tim ageng para maestro pengukir wonten ing pekerjakan mligi nangani proyek pembangunan masjid agung punika. Bahan bahan kapilih awujud kayu kayu cedar saking kawasan Atlas, watu pualam saking pagunungan Agadir lan wewatunan granit saking Tafroute.

Langkung saking 6000 seniman maroko dipunpekerjakaken wonten ing proyek pembangunan masjid punika wiwit awal dumugi pungkasaning pembangunan. Kanthi béya proyek dumugi setengah milyar dolar lan sapérangan ageng saking dana pembangunan masjid mau minangka sumbangan saking rakyat Maroko piyambak.

Cathetan suku 

 The Hassan II Mosque by Frederic Mitterrand
 Casablanca location map

Hassan II
Masjid
Lynx inggih punika salah satunggaling rasi lintang ingkang alit lan boten gadhah daya ingkang mapan wonten ing belahan langit sisih lor. Rasi lintang Lynx punika dipuntepangaken sepisanan déning astronom Polish inggih punika PJohannes Hevelius wonten ing abad kaping pitulas lan kalebet 88 rasi lintang ingkang dipunakeni déning International Astronomical Union. Piyambakipun damel rasi lintang punika sakig lintang-lintang ingkang mapan wonten ing watesan antawisiun Ursa Major lan Auriga. Dipunparingi nama Lynx punika sasampunipun wonten génus kucing. Rasi lintang punika kalebet lintang ingkang lemah sanget lan kalebet lintang ingkang padhang piyambak saking garis zig zag.

Lintang-lintang 
Rasi lintang Lynx gadhah laladan ingkang ambanipun kirang langkung 545 drajat persegi lan ngewrat gangsal lintang ingkang dipunmangertosi minangka planit-planit. Rasi lintang Lynx saged dipuntingali wonten ing garis lintang ing antawisipun +90° lan-55° lan badhé katingal saé dipuntingali ing jam 9 dalu ing salebeting sasi Maret. Déné lintang-lintang ingkang wonten ing rasi lintang Lynx ing antawisipun inggih punika:
 Alpha Lyncis, inggih punika lintang ngkang ingkang padhang piyambak wontan ing rasi lintang Lynx punika, ingkang gadhah magnitudo 3 ingkang tebihipun kirang langkung 220 taun cahya. Ing basa Arab, lintang punika dipunsebat Elvashah utawi Alvashak lan Al Fahd ingkang sedayanipun gadhah teges "kucing galak".
Kalih lintang sanèsipun ingkang saged dipunmangertosi wonten ing rasi lintang punika inggih 38 Lyncis lan 31 Lyncis. 38 Lyncis ugi dipunmangertosi minangka Maculosa utawi Maculata, ingkang gadhah magnituod 4 lan lintang punika mapan tebihpun 120 taun cahya saking bumi. 31 Lyncis inggih punika satunggaling raksasa oranye ingkang tebihipun kirang langkung 390 taun cahya. Lintang punika ugi dipunsebat ugi Alsciaukat (sungu) lan Mabsuthat.

Lynxra inggih ugi taksih kalebet wonten ing kulawarga rasi lintang Ursa Major sesarengan kaliyan rasi lintang Ursa Major, Ursa Minor, Draco, Canes Venatici, Bootes, Coma Berenices, Corona Borealis, Camelopardalis lan Leo Minor. Déné rasi lintang ingkang wonten ing sakiteripun Lynx inggih punika rasi lintang Ursa Major, Camelopardalis, Auriga, Gemini, Cancer, Leo lan Leo Minor.

Cathetan suku 

 Universe: The Definitive Visual Dictionary, Robert Dinwiddie et al., DK Adult Publishing, (2005), pg. 346.
 
 Ian Ridpath and Wil Tirion (2007). Stars and Planets Guide, Collins, London. ISBN 978-0-00-725120-9. Princeton University Press, Princeton. ISBN 978-0-691-13556-4.
 Ferris, Timothy. Seeing in the Dark. 2002. p. 244

Rasi lintang
Los Angeles Galaxy utawi asring sinebut LA Galaxy inggih punika tim bal-balan profesional ingkang markasipun dumunung ing Carson, California. Klub punika main ing salebeting Major League Soccer (MLS). Tim punika ugi gadhah markas ing Stadion Home Depot Center.

Pemain Misuwur 
 Abel Xavier
 David Beckham
 Landon Donovan
 Brian Perk, Donovan Ricketts, Josh Saunders , Gregg Berhalter, A.J. DeLaGarza, Todd Dunivant, Sean Franklin, Omar Gonzalez, Frankie Hejduk, Dasan Robinson, Ryan Thomas, David Beckham, Chris Birchall, Paolo Cardozo, Landon Donovan, Hector Jimenez, Bryan Jordan, Juninho, Dan Keat, Jovan Kirovski, Mike Magee, Dustin McCarty, Michael Stephens, Adam Cristman, Robbie Keane, Miguel Lopez, Jack McBean
 Pelatih: Bruce Arena

Punika sapérangan nama juru main paling apik LA Galaxy ingkang naté main ing Stadion Utama Gelora Bung Karno dinten Rabu, 30 November 2011:

Landon Donovan 

Pemain paling apik final Piala MLS 2001 punika minangka anak emas saking bal-balan AS lan juru main paling dangu ing skuat LA Galaxy sapunika. Landon Donovan ugi minangka pencetak gol ingkang kathah piyambak saking timnas AS.

Donovan kaping 10 mlebet skuat MLS All-Stars lan piyambakipun anggota tim paling apik MLS wonten ing 3 taun pungkasan. Kapten LA Galaxy punika mbok manawi juru main paling hebat ingkang naté dipunkasilaken Amérikah Sarékat agén judi bal.

Omar Gonzalez 

Pemain lokal ingkang surem ing sangandhaping sorotan para designaeted player LA Galaxy. Omar Gonzalez inggih punika raksasa ingkang wonten ing sisih pertahanan tim. LA Galaxy namung kebobolan 28 gol saking 34 tetandhingan ing Western Conference.

Ratan 0,82 gol per laga punika minangka torehan paling apik kaping 3 sadangunipun sajarah MLS. Boten kaget manawi Gonzalez kapilih mlebet ing tim paling apik kompetisi sarta minangka Bèg Paling apik MLS 2011. Piyambakipun minangka juru main paling nem ingkang saged pikantukl titel mau.

Robbie Keane 

Wiwit rauh ing LA Galaxy rikala Agustus, Robbie Keane nedahaken kelasipun minangka juru main ingkang mbebayani. Akselerasi lan kapinteranipun dados primadona ing liga.

Piyambakipun manfaataken pengalaman masifipuning liga-liga Éropah kanthi mbekta mentalitas pamenang dhateng LA Galaxy. Piyambakipun damel 2 gol lan 1 assist ing reguler season saderengipun nambah 1 gol lan assist ing babak play-off.

David Beckham 

David Beckham boten perlu dipunkenalaken malih ing jagading bal-balan. Mantan Pangeran Manchester United punika mbekta glamor dhateng bal-balang Amérikah Sarékat nalika rawuh ing LA Galaxy 5 taun kapengker.

Kaping 2 runner-up Pemain paling apik FIFA mau minangka ikon global lan papan iklan lumampah kanggé MLS. Kontribusinipun ing lapangan ugi boten kalah wigati kanthi 2 gol lan 15 assist saking 26 laga mangsa punika.

Amargi kontribusinipun punika, Beckham kapilih minangka Comeback Player of the year 2011 sasampunipun piyambakipun absen meh sadangunipun mangsa 2011 amargi otot Achilles-nya suwek nalika dipunsilihaken dhateng AC Milan.

Cathetan suku 

Tim Bal-balan Amérikah Sarékat
Amérika Serikatt
Lupus ( inggih punika salah satunggaling rasi lintang ingkang mapan wonten ing belahan langit sisih kidul. Ing basa Latin, lupus gadhah teges "srenggala". Rasi lintang Lupus punika dipuntepangaken sepisanan déning astronom Yunani inggih punika Ptolemy wonten ing abad kaping kalih lan kalebet 88 rasi lintang ingkang dipunakeni déning International Astronomical Union. Lupus inggih ugi kalebet salah satunggaling péranganing rasi lintang Centaurus, ingkang rasi lintang punika nggambaraken satunggaling kéwan ingkang dipuntubles ing saka déning centaur, ingkang nyepeng wonten arah rasi lintang Ara ("altar") saéngga katingal kados badhé dipunkorbanaken. Lupus punika rasi lintang ingkang wonten ing antawisipun rasi lintang Centaurus lan Scorpius.

Lintang - lintang 
Rasi lintang Lupus gadhah tlatah ingkang ambanipun kirang langkung 334 drajat persegi lan ngewrat kalih lintang ingkang dipunmangertosi minangka planit- planit. Rasi lintang Lynx saged dipuntingali wonten ing garis lintang ing antawisipun +35° lan -90° lan badhé katingal saé dipuntingali ing jam 9 dalu ing salebeting sasi Juni. Lupus ngewrat kirang langkung 30 lintang ingkang gadhah magnitudo kalih lan tiga, nanging boten gadhah lintang kanthi magnitudo satunggal. Déné lintang - lintang ingkang wonten ing rasi lintang Lupus ing antawisipun inggih punika:
 Alpha Lupi, inggih punika lintang ingkang padhang piyambak wontan ing rasi lintang Lupus, ingkang kalebet klasifikasi raksasa biru minangka variabel Beta Cephei.
 Beta Lupi inggih ugi minangka raksasa biru, ingkang tebihipun kirang langkung 524 taun cahya saking bumi lan ugi dipunmangertosi kanthi nama Ke Kwan ("the cavalry officer") ing Cina.
 Gamma Lupi inggih punika kalebet lintang binar kanthi raksasa biru sanèsipun minangka komponèn ingkang wigati, lan delta Lupi ingkang minangka sub raksasa biru pethak, ingkang ugi dipunidhentifikasi minangka variabel Beta Cephei.

Objek Langit Lebet 
Lupus inggih minangka dados griya saking kathah kluster ingkang dipunmangertosi lan ugi objek langit pérangan lebet. NGC 5824 lan NGC 5986 inggih punika kalih globular clusters, ingkang kapanggih déning James Dunlop ing abad kaping 19. Nebula peteng IC B 228, inggih satunggaling awan ingkang ngewrat lebu lan gas blocking light, ingkang mapan caket kaliyan NGC 5986.

Lupus inggih ugi taksih kalebet wonten ing kulawarga rasi lintang Hercules sesarengan kaliyan rasi lintang Hercules, Sagitta, Aquila, Lyra, Cygnus, Vulpecula, Hydra, Sextans, Crater, Corvus, Ophiuchus, Serpens, Scutum, Centaurus, Corona Australis, Ara, Triangulum Australe lan Crux. Déné rasi lintang ingkang wonten ing sakiteripun Lupus inggih punika rasi lintang Norma, Scorpius, Circinus, Centaurus, Libra lan Hydra.

Cathetan suku 

Rasi lintang
Lepus (, colloquially ) inggih punika salah satunggaling rasi lintang ingkang mapan wonten ing belahan langit sisih kidul, ingkang mapan ing sak kiduling garis langit khatulistiwa. Ing basa Latin, lepus gadhah teges "truwelu". Rasi lintang Lupus punika dipuntepangaken sepisanan déning astronom Yunani inggih punika Ptolemy wonten ing abad kaping kalih lan kalebet 88 rasi lintang ingkang dipunakeni déning International Astronomical Union. Lepus inggih punika gambaran saking truwelu ingkang dipuncekel déning pemburu, ingkang dipungambaraken déning rasi lintang Orion, lan kirikipun ingkang dipungambaraken déning rasi lintang Canis Major lan Canis Minor. Rasi lintang punika mapan wonten ing sak ngandhaping rasi lintang orion. Rasi lintang punika kedahipun saged dipunbédakaken kaliyan rasi lintang Lupus, inggih punika srigal.

Sajarah 
Lepus inggih sapérangan ageng nggmbaraken truwelu ingkang dipunburu déning Orion, ingkang ugi mburu waung ingkang dipungambaraken déning rasi lintang Canis Major lan Canis Minor. Rasi lintang punika ugi dipungayutaken kaliyan mitos lunar, mliginipun wulan ingkang kadya truwelu.

Sekawan lintang ing rasi lintang punika (α, β, γ, δ Lep) lan dipunmangertosi ugi minagka ‘Arsh al-Jawzā', "the Throne of Jawzā'" utawi Kursiyy al-Jawzā' al-Mu'akhkhar, "the Hindmost Chair of Jawzā'" lan al-Nihāl, "the Camels Quenching Their Thirst" ing basa Arab.

Lintang-lintang 
Rasi lintang Lepus gadhah laladan ingkang ambanipun kirang langkung 290 drajat persegi lan ngewrat satunggal lintang ingkang dipunmangertosi minangka planit-planit. Rasi lintang Lepus saged dipuntingali wonten ing garis lintang ing antawisipun +63° lan-90° lan badhé katingal saé dipuntingali ing jam 9 dalu ing salebeting sasi Januari.
Déné lintang-lintang ingkang wonten ing rasi lintang Leus ing antawisipun inggih punika:
 Alpha Leporis, inggih punika lintang ingkang padhang piyambak wontan ing rasi lintang Lepus, ingkang ugi dipunsebat Arneb. Punika kalebet lintang ingkang tuwa, lan sampun sekarat saé punika saking ekspansi dhateng supergiant lan ukuranipun langkung ageng saking srengéngé ping sedasa. Alpha Leporis gadhah magnitudo 2,6 ingkang tebihipun 1.300 taun cahya saking bumi.
 Beta Leporis utawi Nihal (onta), inggih punika lintang ingkang padhang piyambak nomer kalih ing Lepus, ingkang punika kalebet raksasa padhang ingkang tebihipun kirang langkung 159 taun cahya. Beta Leporis gadhah magnitudo 2,8.
 Gamma Leporis ingkang tebihipun kirang langkung 29 taun cahya, inggih punika sistem multiple lintang.
 R Leporis, utawi ugi kasebat Hind’s Crimson Star, inggih punika kalebet jinis karbon lintang abrit ingkang mapan wonten ing watesanipun antawisipun Lepus lan Eridanus.
 Zeta Leporis inggih punika pérangan lintang ingkang pethak ingkang dipunmangertosi minangka sabuk asteroid.

Lepus inggih ugi taksih kalebet wonten ing kulawarga rasi lintang Orion sesarengan kaliyan rasi lintang Orion, Canis Major, Canis Minor, lan Monoceros. Déné rasi lintang ingkang wonten ing sakiteripun Lepus inggih punika rasi lintang Orion, Eridanus, Monoceros, Canis Major, Columba lan Caelum.

Cathetan suku 

Rasi lintang
Leo Minor inggih punika salah satunggaling rasi lintang ingkang alit lan boten gadhah daya mapan wonten ing belahan langit sisih lor, ingkang mapan ing sak kiduling garis langit khatulistiwa. Ing basa Latin, leo minor gadhah teges "singa alit", ingkang kosok wangsulipun saking rasi lintang Leo, inggih punika singa ageng. Rasi lintang punika mapan ing antawisipun ingkang langkung ageng inggih rasi lintang Ursa Major ing sisih kidul lan Leo ing sisih kidul. Leo alit inggih waunipun boten dipunanggep minangka rasi lintang ingkang kepisah déning para astronom klasik, nanging lajeng dados rasi lintang sasampunipun dipunbiwarakaken déning Johannes Hevelius ing taun 1687.

Lintang-lintang 
Rasi lintang Leo Minor gadhah tlatah ingkang ambanipun kirang langkung 232 drajat persegi lan ngewrat satunggal lintang ingkang dipunmangertosi minangka planit-planit. Rasi lintang Leo Minor saged dipuntingali wonten ing garis lintang ing antawisipun +90° lan-45° lan badhé katingal saé dipuntingali ing jam 9 dalu ing salebeting sasi April.
Leo Minor boten gadhah kathah lintang ingkang padhangipun langkung saking sekawan magnitudo. Déné lintang-lintang ingkang wonten ing rasi lintang Leus ing antawisipun inggih punika:
 46 Leonis Minoris, ingkang ugi salah satunggaling titik ingkang dipunmangertosi minangka Praecipua (koki). 46 Leonis minoris inggih kalebet raksasa tipe K, ingkang tebihipun kirang langkung 98 taun cahya saking bumi.
 Beta Leonis Minoris utawi Nihal (onta), inggih punika lintang binar kanthi raksasa kelas G minangka lintang paling baku lan lintang kelas F ingkang dados ampinganipun.
 20 Leonis Minoris inggih ugi lintang biner sanèsipun, ingkang tebihipun namung 14,9 per detik saking srengéngé.

Objek langit lebet ingkang paling saged ipuntingali ing rasi lintang Leo Minor punika inggih NGC 3003, a Wolf Rayet Galaxy ingkang padhang, panas lan kalebt lintang ingkang amba lan lengan spiran asimetris, ingkang tebihipun kirang langkung 80 taun cahya.

Leo Minor inggih ugi taksih kalebet wonten ing kulawarga rasi lintang Ursa Major sesarengan kaliyan rasi lintang Ursa Major, Ursa Minor, Draco, Canes Venatici, Bootes, Coma Berenices, Corona Borealis, Camelopardalis lan Lynx. Déné rasi lintang ingkang wonten ing sakiteripun Leo Minor inggih punika rasi lintang Ursa Minor, Lynx, Cancer, lan Leo.

Cathetan suku 

Rasi lintang
Katarina saking Alexandria punika satunggiling santa ingkang dipunanggep minangka pangreksa Univèrsitas Sorbonne, para filsuf, pustakawan, lan kenya-kenya ingkang kepéngin palakrami. Boten wonten data historis ingkang cetha prakawis Katarina, nanging namung wonten cariyos ingkang mèmper legendha kémawon prakawis piyambakipun. Senadyan mekaten, cariyos kagesangan Katarina dados inspirasi kanggé para santa sanèsipun, kados déné Katarina saking Siena, Katarina saking Swèdhen, Katarina Laboure, lan sanès-sanèsipun.

Cariyos Katarina ingkang mèmper legendha dipunwiwiti nalika Katarina badhé palakrami lan pados satunggiling calon garwa. Piyambakipun gadhah tékad kanggé palakrami kaliyan satunggiling priya ingkang langkung pinter, langkung sugih, lan langkung kawasa katimbang piyambakipun. Punika awrat, awit Katarina punika satunggiling putri bangsawan ingkang sugih lan pinter. Ing satunggiling dinten, piyambakipun késah manggihi satunggiling rahib ingkang wicaksana lan nyuwun pitedahipun. Rahib punika lajeng cariyos prakawis Yésus minangka satunggiling priya ingkang ngluwihi sadaya kritéria Katarina. Pungkasanipun, Katarina gadhah komitmen kanggé ngabdi dhumateng Yésus lan dados Kristen. Komitmen Katarina minangka satunggiling Kristen kiyat sanget, saéngga panjenenganipun naté dhebat kaliyan 50 filsuf lan menangaken padhebatan wau. Ing pungkasan kagesanganipun, Katarina tilar donya minangka martir amargi njaga iman dhumateng Yésus.

Réferènsi 

Lair 287
Pati 305
Santo lan Santa
Artikel mawa basa krama
Katarina saking Swèdhen (1331-1381) punika satunggiling pamimpin biara mirunggan pawèstri ing Swèdhen. Katarina punika putri angka sekawan saking wolu sadhèrèk. Bapanipun punika Ulf saking Godmarsson lan ibunipun punika Santa Brigidia. Katarina palakrami kaliyan Eggard Lydersson ingkang gadhah badan cacat. Piyambakipun kathi setya ngrawat garwanipun puniku. Nalika ibunipun nindakaken lelampahan dhumateng Roma lan Yerusalem nalika taun 1349 lan salajengipun, piyambakipun tumut ugi. Sasampunipun wangsul malih dhumateng Swèdhen, panjenenganipun ngrawat garwanipun malih dumugi garwanipun tilar donya. Wiwit wekdal puniku, piyambakipun langkung asring tumut aktivitas kaagaman ibunipun, khususipun ing biara mirunggan pawèstri ingkang dipundegaken déning ibunipun. Ing tembé wingking, Katarina nggantosaken ibunipun minangka abbas (pamimpin biara) lan dados salah satunggil tokoh wigatos ing salebetipun sajarah Ordo Brigidia.

Réferènsi 

Lair 1332
Pati 1381
Santo lan Santa
Artikel mawa basa krama
Siena iku kutha ing regione Toscana, Italia, kang ana ing  kanthi kadhuwuran 322 m (1056 kaki). Kutha iki uga wujud kutha krajan provinsi Siena. Kutha Siena iku markas kanggo klub bal-balan Siena FC. Siena wujud pusat wisata kang merak ati, kanthi punjul 1,2 yuta turis saben taun

Kutha kembar 
 Weimar, Jerman
 Wetzlar, Jerman
 Avignon, Prancis
 Durah, Palestina
 Buffalo, Amérika Sarékat

Pranala njaba 
 Photographs of Siena 
 About Siena: a non commercial guide to Siena
Nicolas Chamfort inggih punika salah satunggaling sastrawan saking Perancis. Chamfort miyos ing Clermont, Perancis sasi Juni taun 1740, lan séda ing Paris surya kaping 13 April 1794.

Nyerat 
Ingkang naté dipunserat kaliyan Chamfort kados ta komedi, artikel pulitik, kritik sastra, potret, surat, lan ayat-ayat.

Padamelan 
penulis utawi nyerat.

Cathetan suku 

Lair 1740
Pati 1794
Lacerta inggih punika salah stunggaling jinis rasi lintang ingkang alit lan boten gadhah daya ingkang kiyat ingkang mapan wonten ing belahan langit sisih lor. Nama Lacerta ing basa Latin dipunsebat "kadal". Lacerta inggih sepisanan dipudamel damel déning astronom Polish, inggih punika Johannes Hevelius ing abad kaping 17. Ing rikala wekdal, rasi lintang punika dipunsebat ugi Cassiopeia alit amargi padhangipun lintang mbentuk kados aksara "W", ingkang kados ingkang katingal ing rasi lintang Cassiopeia.
Lacerta inggih ugi kalebet wonten ing 88 rasi lintang modhern ingkang dipunandharaken déning International Astronomical Union. Déné rasi lintang Lacerta punika mapan ing antawisipun rasi lintang Cassiopeia lan Andromeda ing pérangan langit sisih lor, lan ugi mapan ing sisih lor saking galaksi Bimasekti.

Lintang-lintang
RAsi lintang Lacerta gadhah tlatah ingkang ambanipun kirang langkung 201 drajat persegi lan ngewrat satunggal lintang ingkang dipunmangertosi minangka planit-planit. Rasi lintang Lacerta punika saged dipuntingali ing garis lintang antawisipun +90° lan-40° lan paling saée dipuntingali ing jam 9 dalu ing salebeting sasi Oktober.
Lintang ingkang padhang piyambak wonten ing rasi lintang Lacerta punika inggih lintang alpha Lacertae, satunggaling lintang optik binat kanthi gadhah magnitudo 3,777, ingkang tebihipun kirang langkung 102 taun cahya saking bumi. Lintang punika gadhah tipe spektral saking A1 V lan punika kalebet lintang ganda opptik. Beta Lacertae]], inggih satunggaling raksasa jene kanthi magnitudo 4,4 lan mapan wonten ingjarak 170 taun cahya saking bumi.
Lintang sanèsipun ingkang wonten ing rasi lintang punika inggih Roe 47, sistem lintang ingkang gadhah gangsal komponèn, lan ADS 16402, sistem lintang binar ingkang ngemu kalih lintang ingkang meh sami wujudipun kados srengéngé. 
Lacerta boten gadhah kathah objek Messier, galaksi ingkang padhang utawi globular clusters. Nanging rasi lintang punika ngemu sapérangan kluster kebikak lan lintang gandam kados ta IC 5271, satunggaling planit nebula ingkang lemah.

NGC 7243, ugi dipunmangertosi minangka Caldwell 16, satunggaling kluster lintang kebikak caket kaliyan alpha Lacertae'', ingkang kasusun saking lintang biru lan pethak, ingkang mapan wonten ing jarak ingkang tebihipu kirang langkung 2.800 taun cahya.

Lacerta taksih kalebet satunggal kulawarga saking rasi lintang Perseus, sesarengan kaliyan rasi lintang Cassiopeia, Cepheus, Andromeda, Perseus, Pegasus, Cetus, Auriga lan Triangulum. Rasi lintang LAcerta ugi dipunkiteri déning rasi lintang sanèsipun kados ta rasi lintang Andromeda, Cassiopeia, Cepheus, Cygnus lan Pegasus.

Cathetan suku

Rasi lintang
Indus inggih punika salah satunggaling jinis rasi lintang ingkang mapan wonten ing belahan langit sisih kidul. Rasi lintang Indus punika kalebet wonten ing kalih welas rasi lintang ingkang dipuntliti déning navigator Walanda, Pieter Dirkszoon Keyser lan Frederick de Houtman, lajeng dipundamel peta déning astronom Walanda Petrus Plancius. Rasi lintang Indus sepisanan dipungambar wonten ing atlas Johann Bayer Uranometria ing taun 1603.

Lintang-lintang
Rasi lintang Indus gadhah tlatah ingkang ambanipun kirang langkung 294 drajat persegi lan ngewrat satunggal lintang ingkang dipunmangertosi minangka planit-planit. Rasi lintang Lacerta punika saged dipuntingali ing garis lintang antawisipun +15° lan-90° lan paling saée dipuntingali ing jam 9 dalu ing salebeting sasi September.

Lintang ingkang padhang piyambak wonten ing rasi lintang Lacerta punika inggih lintang alpha Indi, satunggaling lintang raksasa oranye ing sistem multi lintang, kanthi magnitudo ingkang saged katingal ingg 3,11. Tiyang Arab nyebat lintang punika kanthi sebatan Al Nair (iluminasi). Lintang punika ugi dipunmengertosi minangka bangsa Persian déning misionaris Jesuit ing pungkasaning abd kaping 17. Lintang punika mapan wonten ing jarak ingkang tebihipun kirang langkung 100 taun cahya saking bumi.

Beta Indi inggih punika lintang ingkang padhang piyambak nomer kalih wonten ing rasi lintang punika, ingkang kalebet raksasa padhang tipe K kanthi magnitodo 3,658
Lintang sanèsipun ingakng wonten ing rasi lintang Indus inggih punika lintang epsilon Indi, ingkang tebihipun kirang langkung 11,82 taun cahya lan kalebet lintang ingkang paling caket kaliyan bumi. Lintang punika kalebet jinis kurcaci oranye kanthi sepasang kurcaci coklat ingkang ngorbit wonten ing lintang punika. Epsilon Indi inggih kalebet satunggaling objek ingkang narik kawigatosanipun kanggé dipunsinau wonten ing SETI (Search for Extra-Terrestrial Intelligence).

Indus ugi gadhah sapérangan objek langit pérangan lebet ingkang dipunremeni déning para astronom. Ic 5152 inggih satunggaling galaksi boten aturan ingkang mapan wonten ing jarak 5,8 milyar taun cahya saking bumi. NGC 7041 lan NGC 7090 inggih kalih galaksi ingkang saged dipuncathet wonten ing rasi lintang Indus.

Indus taksih kalebet satunggal kulawarga saking rasi lintang Johann Bayer, sesarengan kaliyan rasi lintang Hydrus, Dorado, Volans, Apus, Pavo, Grus, Phoenix, Tucana, Chamaeleon lan Musca.  Rasi lintang Indus ugi dipunkiteri déning rasi lintang sanèsipun kados ta rasi lintang Microscopium, Sagittarius, Telescopium, Pavo, Octans, Tucana lan Grus.

Cathetan suku

Rasi lintang
Hydrus () inggih punika salah satunggaling jinis rasi lintang ingkang alit ingkang mapan wonten ing belahan langit sisih kidul. Rasi lintang Hydrus punika sepisanan dipundamel déning astronom Walanda, Petrus Plancius saking asiling observasi Pieter Dirkszoon Keyser lan Frederick de Houtman ing abad kaping enem welas. Nama Hydrus ing basa Latin gadhah teges "ula banyu lanang". Nama punika ugi asring dipungayutaken kaliyan ula Lesser lan ula banyu alit, déné nama punika kados ingkang kaserat wontne ing Uranometria kagunganipun Johann Bayer ing taun 1603. (Ula banyu ageng inggih dipungambaraken déning rasi lintang Hydra).

Lintang-lintang
Rasi lintang Hydrus gadhah tlatah ingkang ambanipun kirang langkung 243 drajat persegi lan ngewrat satunggal lintang ingkang dipunmangertosi minangka planit-planit. Rasi lintang Lacerta punika saged dipuntingali ing garis lintang antawisipun +8° lan-90° lan paling saée dipuntingali ing jam 9 dalu ing salebeting sasi Novèmber. Hydrus mapan wonten ing sisih tengen ing antawisipun awan Magellanic.

Rasi lintang punika boten gadhah kathah lintang ingkang dipunparingi nama lan ngewrat objek langit pérangan lebet ingkang lemah sanget. Lintang ingkang padhang piyambak wonten ing rasi lintang Hydra punika inggih namung gadhah magnitudo tiga lan wujud segitiga wonten ing langit. 
Lintang ingkang padhang piyambak wonten ing rasi lintang Hydrus inggih punika lintang beta Hydri, satunggaling lintang ingkang padhang ingkang mapan paling caket kaliyan kutub langit kidul. Lintang punika kalebet lintang jene radi oranye ingkang tebihipun kirang langkung 24,4 taun cahya.

Alpha Hydri, inggih lintang kurcaci kelas F ingkang umuripun kirang langkung 810 milyar, ingkang tebihipun 71 taun cahya saking bumi.

Gamma Hydri, inggih punika lintang ingkang padhang piyambak nomer tiga ing rasi lintang punika, ingkang tebihipun 214 taun cahya.

Objek Langit Lebet
Objek langit pérangan lebet ingkang paling narik kawigatosanipun para panaliti wonten ing rasi lintang Hydrus punika inggih, IC 1717, ingkang sapunika kawontenanipun sampun boten dipunmangertosi malih. Objek punika dipunobservasi lan dipundhokumentasikaken déning astronom Danish, John Louis Emil Dreyer, nanging boten saged dipuntingali wonten ing koordinat ingkang dipunparingaken déning piyambakipun, ingkang mapan caket kaliyan eta-2 Hydri, satunggaling lintang raksasa jene kanthi sistem planit.
Hydrus ugi ngemu sapérangan objek ingkang saged dipuntitiki, ingkang wujudipun alit, caket lan nebula ingkang  radi padhang, NGC 1511, lan galaksi elip ingkang alit, NGC 1473.

Hydrus taksih kalebet satunggal kulawarga saking rasi lintang Johann Bayer, sesarengan kaliyan rasi lintang Hydrus, Dorado, Volans, Apus, Pavo, Grus, Phoenix, Tucana, Indus, Chamaeleon lan Musca.  Rasi lintang Hydrus ugi dipunkiteri déning rasi lintang sanèsipun kados ta rasi lintang Dorado, Eridanus, Horologium, Mensa, Octans, Phoenix, Reticulum lan Tucana.

Cathetan suku

Rasi lintang
Clara saking Asisi (16 Juli 1194 – 11 Agustus 1253) punika satnggiling santa ingkang asalipun saking kitha Asisi lan misuwur amargi naté ngusir wadyabala mengsah ingkang badhé ngancuraken tlatah wau. Clara asalipun saking kulawarga bangsawan ing kitha Asisi. Piyambakipun mlajar saking kamiwahan dalemipun nalika taksih rumaja dhemi gesang mbektèkaken dhiri dhumateng Gusti salebetipun kamiskinan. Salajengipun piyambakipun dados biarawati lan madegaken Biara Klaris ingkang Papa. Clara lan biarawati sanèsipun kepéngin gesang kados déné kaum miskin saéngga para biarawati kasebat gesang ing salebetipun kaprasajan. Nalika bapanipun tilar donya lan marisaken bandhanipun, Clara maringaken sadaya dhumateng kaum miskin.

Ing satunggaling dinten, sapasukan mengsah nyerang kitha papan biaranipun wonten. Para wadyabala mengsah ngupados nyerang biara ugi. Clara salajengipun mundhut monstrans (piranti kanggé ngetingalaken Sakramèn Mahasuci salebetipun sakramèn) lan ngangkat monstrans wau. Sauntawis punika, piyambakipun lan para biarawati sanès ngunjukaken sembayangan. Nalika para wadyabala mengsah mirsani para biarawati punika, dumadakan wadyabala mengsah mundur saéngga biara saged slamet.

Réferènsi 

Lair 1194
Pati 1253
Santo lan Santa
Artikel mawa basa krama